Orsa Adamantis
Orsa Adamantis (Sanscritice वज्रच्छेदिकाप्रज्ञापारमितासूत्र Vajracchedikā-prajñāpāramitā-sūtra ; Mandarinice 金剛般若波羅蜜多經 / 金刚般若波罗蜜经, pinyin jīngāng bōrěbōluómìduō jīng ; Iaponice Kongō hannya haramitsu kyō) sunt Mahāyāna (Buddhistica) generis Prajñāpāramitā ('Sapientiae Perfectae') orsa, quae usus non manendi et seiunctionis penitus comprobant. Quae praeterea sunt unum ex operibus philosophicis religiosisque auctoritatis gravissimis in Asia Orientali, ac quidem in Buddhismo Zen res devotionis studiique maximi momenti. Exemplar verborum Sinicorum Orsorum Adamantis, quod inter manuscripta Dunhuang anno 1907 a Marco Aurelio Stein Equite repertum est, ex die 11 Maii 868 exstat. Qui liber, secundum Bibliothecam Britannicam, est "primus libri impressi superstes integer cui dies ascribitur."